[Foto] Pierre Spies wys sy pienkvoetSpies by klein Avah. Foto: Twitter Spies (32), wat as agtsteman vir die Blou Bulle en Springbokke uitgedraf het, het ŉ foto van sy dogtertjie, Avah, op Twitter gedeel. Hy het by die foto gesê sy dogtertjie het 3,22 kg by geboorte geweeg. “Sy is sterk en gesond.” Spies het ook laat weet dit gaan goed met sy vrou, Juanné. Die egpaar is in Desember 2008 getroud en het twee seuntjies. Hul oudste, Pierre, is in Januarie 2012 gebore terwyl Judah in Maart 2014 gevolg het. Spies en sy gesin is in Frankryk waar hy vroeër vir Montpellier gespeel het. Hy het egter vroeër die week aangekondig dat hy sy rugbystewels gaan wegpak. Hy het voor Montpellier vir die Japanse klubspan Kintetsu Liners uitgedraf. Spies het naam gemaak by die Blou Bulle en het die Bokke ook in 53 toetse verteenwoordig.